Varebeskrivelse Klassificering KN-kode Begrundelse

(1) (2) (3)

1. Havebaldakin (dimensioner 3 x 3 m), bestående af et plasticdække, fremstillet af polyethylen-lameller af en bredde på under 5 mm, og som på begge sider er belagt med et plasticmateriale, som kan ses med det blotte øje. Denne vare tilbydes med metalstænger, der udgør strukturen, og spændeanordninger til fastgørelse i jorden 3926 90 91 Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, bemærkning 2 a) i kapitel 59 samt teksten til KN-kode 3926 , 3926 90 og 3926 90 91

2. Beklædningsgenstand, af trikotagestof (100 % bomuld), let og rummelig, med påtrykte dekorationer, beregnet til at dække kroppen til midt på lårene (samlet længde: 90 cm), med lige udskæring. Den har afrundet halsudskæring med en påsat bort af trikotagestof, korte ærmer med en søm for enden af ærmerne og ved dens nederste kant samt slidser i siden af en længde på omkring 10 cm fra den nederste kant (Kjole) (Se foto nr. 580) (1) 6104 42 00 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-kode 6104 og 6104 42 00 . Se ligeledes de forklarende bemærkninger til KN-kode 6104 41 00 og 6104 49 00 . Klassificering som natskjorte er udelukket, da den pågældende beklædningsgenstand på grund af sine objektive karakteristika både kan bæres i sengen og en række andre steder og derfor ikke er bestemt til udelukkende at blive båret som natskjorte. På grund af længden kan denne beklædningsgenstand ikke klassificeres under KN-kode 6109

3. Beklædningsgenstand, af trikotagestof (100 % bomuld), let og rummelig, med påtrykte dekorationer, beregnet til at dække kroppen til under knæene (samlet længde: 120 cm), med lige udskæring uden ærmer. Den har stor afrundet halsudskæring med en påsat bort af trikotagestof. Den har en søm ved den nederste kant, og der er slidser i siden af en længde på omkring 22 cm (Kjole) (Se foto nr. 581) (1) 6104 42 00 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-kode 6104 og 6104 42 00 . Se ligeledes de forklarende bemærkninger til KN-kode 6104 41 00 og 6104 49 00 . Klassificering som natskjorte er udelukket, da den pågældende beklædningsgenstand på grund af sine objektive karakteristika både kan bæres i sengen og visse andre steder og derfor ikke er bestemt til udelukkende at blive båret som natskjorte. På grund af længden kan denne beklædningsgenstand ikke klassificeres under KN-kode 6109

4. Beklædningsgenstand af ensfarvet stof (100 % polyamid) af en tykkelse på 0,1 mm, imprægneret på indersiden med kunststof (polyuretan), polstret med tekstilstof. Denne beklædningsgenstand har to kraver, den ene består af opkradset stof samt en fuldstændig åbning fortil forsynet med trykknapper, der lukker fra venstre mod højre. Den har desuden lange ærmer med lynlåse for enderne og to påsatte lommer i taljen. Beklædningsgenstanden når ned over skridtet (længde i alt: 75 cm), og i den nederste kant findes en spændeanordning (Beklædningsgenstand, der ligner en anorak) (Se foto nr. 583) (1) 6201 93 00 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bemærkning 2 a) 1) i kapitel 59, bemærkning 8 i kapitel 62, samt teksten til KN-kode 6201 og 6201 93 00 . Beklædningsgenstanden fremstilles af et stof, hvis imprægnering ikke kan ses med det blotte øje

5. Vævet beklædningsgenstand, tofarvet (100 % nylon), uden ærmer, som dækker den øverste del af kroppen ned til hofterne. Den har V-udskæring og åbnes fortil ved hjælp af en lynlås og strammes med en elastik forneden. Den har store ærmegab, hvis nederste del er delvis udstyret med en elastik. Den har en ydre lomme, der er udstyret med en »velcrolukning«, og der er bæltestropper og et justerbart tekstilbælte med spænde. Beklædningsgenstanden er foret over det hele. Den indeholder to frontstykker og et rygstykke af skumstof (Anden beklædningsgenstand) (Se foto nr. 582) (1) 6211 43 90 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bemærkning 8 i kapitel 62 samt teksten til KN-kode 6211 , 6211 43 og 6211 43 90 . Se ligeledes de forklarende bemærkninger til HS, pos. 6211 . Denne beklædningsgenstand kan ikke på grund af sine objektive karakteristika betragtes som en redningsvest henhørende under position 6307